《吴献臣邀饮梧州冰井寺因游吕仙祠》
明代·张吉

吴侯好事者，饮我漫泉亭。漫郎不复作，泉水空泠泠。

汲引资漱涤，尘心嗟顿惺。心惺觉超诣，渐与上禅并。

客飧金光草，千载游青冥。遗踪堪一访，披草入云汀。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。